สวัสดีครับทุกคน ผม Akhil Gupta ผู้จัดการทั่วไปของ Enterprise
ผมยินดีมากครับที่จะได้แนะนำคุณสมบัติรักษาความปลอดภัยที่ผู้คนคาดหวังกันมากมายเมื่อเราเปิดตัวใน Dropbox Business
เพราะเป็นเครื่องมือที่คุณเรียกร้องกัน เราก็รับฟังด้วย จึงรู้สึกภูมิใจมากที่จะได้เผยโฉมแล้วในวันนี้
คุณคงทราบกันดีอยู่แล้วว่าปีนี้สร้างความท้าทายกับเราอย่างเหลือเชื่อ จนหลายบริษัทจำต้องเปลี่ยนไปทำงานทางไกลกันอย่างฉับพลันเลย
ด้วยเหตุนี้ ลักษณะการทำงานของเราจึงเปลี่ยนไปทุกแง่มุม
เมื่อเวลาผ่านไป เราจะเห็นการเปลี่ยนแปลงมากขึ้นอีก
ที่จริงแล้ว ผลสำรวจล่าสุดยังเผยว่าผู้ทำแบบสำรวจเกือบ 60% ต้องการทางเลือกทำงานทางไกลมากกว่านี้
และคาดการณ์ว่าแรงงาน 25-30% จะทำงานทางไกลต่อไปด้วย แม้การระบาดจะผ่านพ้นไปแล้ว
ผมคิดว่าเมื่อ 10 ปีก่อน แผนกไอทีในหลายบริษัทได้เปลี่ยนกระบวนทัศน์การทำงานกัน
นั่นคือแผนกไอทีเคยคิดว่าตนเองมีหน้าที่ปกป้องและควบคุมระบบที่จัดการอยู่
แต่เมื่อมีการโยกย้ายไปสู่ระบบคลาวด์ เมื่อมีเครื่องมือชั้นนำของวงการ แผนกไอทีจึงตระหนักได้ว่าเป้าหมายสำคัญสุดของตนเองคือการดูแลให้พนักงานทำงานได้เต็มประสิทธิภาพ
และหน้าที่ก็คือคอยจัดหาเครื่องมือที่ช่วยให้พนักงานดังกล่าวทำงานได้เต็มประสิทธิภาพ
คราวนี้ความท้าทายก็คือเมื่อเริ่มทำหน้าที่แล้ว คุณก็ยังต้องเลือกเครื่องมือให้เหมาะสมด้วย โดยเลือกเครื่องมือที่ยังจัดการง่ายและปลอดภัย
เมื่อทำงานทางไกลเช่นนี้ก็ยิ่งท้าทายมากขึ้นอีก เพราะคุณเปิดโอกาสให้บุคลากรทำงานที่บ้าน จึงควบคุมระบบของพวกเขาไม่ได้
ความเสี่ยงที่ตามมามากขึ้นคือการโจมตีผ่านฟิชชิ่งหรือแรนซัมแวร์ ซึ่งสร้างความกดดันและผลักดันนวัตกรรมไปในคราวเดียวกัน
และพวกเขาก็หันมาใช้พาร์ทเนอร์อย่าง Dropbox เพื่อหาวิธีคัดสรรเครื่องมือที่ใช้ง่าย จัดแจงให้กระจายงานได้ แต่ยังปลอดภัย และตนเองเป็นผู้ควบคุมระบบต่างๆ อยู่ เช่น การแชร์ภายนอกหรือการจำแนกข้อมูล
เพื่อให้พวกเขารู้ว่าข้อมูลจะยังปลอดภัยอยู่แม้บุคลากรจะใช้งานจากที่บ้านตนเอง
ตั้งแต่เปิดตัวเมื่อปี 2007 นี้ Dropbox ช่วยให้ผู้ใช้หลายล้านคนเก็บ ซิงค์ และแชร์ไฟล์ที่สำคัญที่สุดในระบบคลาวด์ได้อย่างปลอดภัย
คุณเป็นเจ้าของทรัพย์สินทางปัญญานี้ และเราก็มีหน้าที่ช่วยคุณจัดการและปกป้องไว้
เราขอเปิดตัวคุณสมบัติใหม่ในการรักษาความปลอดภัยสี่อย่างที่ออกแบบมาเพื่อคุณโดยเฉพาะ
การจำแนกข้อมูลสำหรับผู้ใช้ Dropbox Enterprise ช่วยให้คุณจำแนกข้อมูลที่ละเอียดอ่อนและข้อมูลส่วนตัวได้อัตโนมัติใน Dropbox
เมื่อทำงานทางไกลเช่นนี้ ข้อมูลต่างก็กระจายอยู่ในที่ต่างๆ นอกเครือข่ายองค์กรมากขึ้นกว่าเคย
และสิ่งที่คุณต้องทราบเป็นอย่างดีก็คือตำแหน่งข้อมูลที่ละเอียดอ่อนขององค์กร เพื่อให้ปกป้องได้รัดกุมขึ้น
การจำแนกข้อมูลจึงตอบโจทย์คุณได้แน่นอน
รายงานการแชร์ภายนอกใหม่ของเราจะแสดงข้อมูลเชิงลึกเกี่ยวกับไฟล์ที่แชร์อยู่ภายนอกองค์กร บุคคลที่แชร์ และวันเวลาที่แชร์
คุณสมบัติใหม่ในการรักษาความปลอดภัยอันดับสามคือการแจ้งเตือนและการแจ้งให้ทราบ
จากนี้ไป ระบบจะแจ้งให้คุณทราบถึงกิจกรรมที่น่าสงสัยหรือมีความเสี่ยงแบบเรียลไทม์ใน Dropbox เพื่อให้คุณลงมือจัดการเหตุที่อาจมีข้อมูลรั่วไหลหรือปัญหาด้านการรักษาความปลอดภัยได้ทันที
ในส่วนกำกับดูแล เราจะเพิ่มคุณสมบัติใหม่อย่างการเก็บรักษาข้อมูลไปยังส่วนเสริมการกำกับดูแลข้อมูล
ซึ่งหมายความว่าคุณจะกำหนดนโยบายการเก็บรักษาข้อมูลของตนเองได้ เพื่อให้ปฏิบัติตามข้อบังคับอย่าง GDPR ได้เคร่งครัดขึ้น และทราบระยะเวลาที่ต้องเก็บรักษาข้อมูลเสมอ
นอกเหนือจากคุณสมบัติเหล่านี้ เราก็ภูมิใจมากที่จะได้นำเสนอใบรับรองใหม่สี่ใบสำหรับ Dropbox Business ด้วย
ตอนนี้เรามี ISO 27701 ซึ่งเป็นมาตรฐานสากลใหม่สำหรับการจัดการความเป็นส่วนตัว
และยังรองรับกฎ 21 CFR ส่วนที่ 11 ของทาง FDA ซึ่งเป็นข้อกำหนดสำคัญสำหรับทีมที่วิจัยยาสำคัญเพื่อต่อสู้กับโควิด-19
ในส่วนรัฐบาลกลางของสหรัฐฯ เราก็มีคุณสมบัติเป็นไปตาม NIST 800-171 เราจึงช่วยเหลือบริษัทคู่สัญญาของรัฐบาลและผู้ร่วมงานที่เกี่ยวข้องได้
และสุดท้ายเราก็ขอประกาศอย่างยินดียิ่งว่าเราปฏิบัติตามหลักจรรยาบรรณ GDPR ของ Cloud Security Alliance ซึ่งบ่งชี้ให้เห็นว่าเราทุ่มเทรักษาความเป็นส่วนตัวและความปลอดภัยเพียงใด
เราให้ความสำคัญกับความเป็นส่วนตัวและการรักษาความปลอดภัยอย่างจริงจังมากครับ แต่เราก็ไม่คิดว่าลูกค้าจะไว้วางใจเราง่ายๆ เพียงเพราะเราร้องขอ
ฉะนั้นหากต้องการให้ลูกค้าเชื่อมั่นในคำสัญญาของเรา และเพื่อให้เราแสดงให้เห็นว่ามีการควบคุม การตรวจสอบ และนโยบายเพียบพร้อม
ใบรับรองเหล่านี้จึงเป็นกลไกสำคัญที่ช่วยให้หน่วยงานภายนอกตรวจสอบเราแล้วบอกได้ว่า “องค์กรนี้ทำงานเรียบร้อยดี”
ที่ Dropbox เราเชื่อว่าการทำงานทางไกลจะคงอยู่ต่อไป และเราเองก็ออกนโยบายใหม่อย่าง Virtual First เพื่อปรับเปลี่ยนตามด้วย
และเมื่อยอมรับโลกใหม่นี้แล้ว พวกเราที่ Dropbox จะเข้าใจเสมอว่าการลงทุนและการสร้างเครื่องมือการทำงานร่วมกันที่ใช้งานง่ายและปลอดภัยนั้นจำเป็นเท่าไร
เราตื่นเต้นมากครับที่จะพาคุณไปพบกับคุณสมบัติใหม่ในการรักษาความปลอดภัยที่เผยโฉมในวันนี้ และเรามุ่งมั่นปกป้องข้อมูลของคุณยิ่งกว่าเคย
ขอบคุณที่ไว้วางใจ Dropbox ครับ